**DOKUMENTACIJA O NABAVI**

|  |
| --- |
| **Nadogradnja** **informacijskog sustava SEMIS** |

**Poziv za dostavu ponuda**

 Zagreb, prosinac 2022. g.

**SADRŽAJ**

1. Podaci o Naručitelju
2. Podaci o osobi zaduženoj za komunikaciju s ponuditeljima
3. Evidencijski broj nabave
4. Postupak jednostavne nabave
5. Procijenjena vrijednost nabave
6. Opis predmeta nabave
7. Mjesto izvršenja predmeta nabave
8. Rok izvršenja predmeta nabave
9. Osnove za isključenje gospodarskog subjekta
10. Uvjeti sposobnosti ponuditelja
11. Oslanjanje na sposobnosti drugih subjekata
12. Sadržaj i način izrade ponude
13. Način određivanja cijene ponude
14. Valuta ponude
15. Kriterij za odabir ponude
16. Jezik i pismo ponude
17. Rok valjanosti ponude
18. Tajnost podataka
19. Rok, način i uvjeti plaćanja
20. Način, datum, vrijeme i mjesto dostave ponude
21. Otvaranje ponuda
22. Odabir ponuditelja

PRILOG I – Projektni zadatak

PRILOG II – Ponudbeni list

PRILOG III – Troškovnik

1. Podaci o naručitelju:

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10 000 Zagreb

URL: https://poljoprivreda.gov.hr/

1. Podaci o osobi zaduženoj za komunikaciju s ponuditeljima:

Kontakt osobe: Marin Balabanić

Telefon: 01/6106191

e-mail: marin.balabanic@mps.hr

1. Evidencijski broj nabave: 107/2022/JN
2. Postupak jednostavne nabave:

Poziv za dostavu ponuda putem objave na službenoj web stranici Naručitelja, sukladno Pravilniku o postupku provođenja jednostavne nabave Ministarstva poljoprivrede, KLASA: 011-01/19-01/01, UR.BROJ: 525-06/1614-19-1 od 02.01.2019. g.**,** Pravilniku o izmjeni Pravilnika o postupku provođenja jednostavne nabave, KLASA: 011-01/19-01/01, URBROJ: 525-06/0127-21-2 od 17. ožujka 2021. g.te Pravilniku o izmjeni Pravilnika o postupku provođenja jednostavne nabave, KLASA: 011-01/19-1/01, UR.BROJ: 525-05/156-22-3 od 3. siječnja 2022. g.

Predviđa se izdavanje narudžbenice.

1. Procijenjena vrijednost nabave: 96.840,00 kn bez PDV-a.

1. Opis predmeta nabave

Detaljan opis predmeta nabave nalazi se u Projektnom zadatku (PRILOG I), a koja je sastavni dio ove Dokumentacije o nabavi.

Dopušteno je nuditi isključivo cjelokupan predmet nabave.

1. Mjesto izvršenja predmeta nabave

Aktivnosti definirane Projektnim zadatkom (PRILOG I) će se izvršavati na lokaciji Ponuditelja, a procesi zaprimanja podataka i kontrole kvalitete na strani Naručitelja.

1. **Rok izvršenja predmeta nabave**

Predviđeni rok izvršenja usluge je 3 (tri) mjeseca od dana zaprimanja narudžbenice.

1. **Osnove za isključenje gospodarskog subjekta**
	1. Naručitelj će isključiti gospodarskog subjekta iz postupka jednostavne nabave ako

 utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj**.**

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* + 1. Za potrebe utvrđivanja navedenih okolnosti i dokazivanja da ne postoje

 osnove za isključenje iz točke 9.1 ., ponuditelj je obvezan dostaviti:

* potvrdu porezne uprave ili drugog nadležnog tijela u državi poslovnog nastana gospodarskog subjekta.

***(Ponuditelj može dostaviti presliku potvrde nadležne porezne uprave.)***

Ako se u državi poslovnog nastana gospodarskog subjekta, odnosno državi čiji je osoba

 državljanin ne izdaju navedeni dokumenti ili ako ne obuhvaćaju sve okolnosti iz točke 9.1 .,

oni mogu biti zamijenjeni:

* izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

9.1.2. Dokument iz točke 9.1.1. ne smije biti stariji od dana slanja ovoga Poziva za dostavu ponude.

 9.2..Osnove za isključenje iz točke 9.1.i 9.1.1 . primjenjuju se i na članove Zajednice ponuditelja i apodugovaratelje te su isti dužni na isti način dokazati da ne postoje osnove za isključenje iz točke 9..1. i 9.1.1. ove Dokumentacije o nabavi.

Ukoliko Naručitelj utvrdi da postoji osnova za isključenje podugovaratelja, zatražit će od gospodarskog subjekta zamjena tog podugovaratelja u primjerenom roku, ne kraćem od 5 (pet) dana.

1. **Uvjeti sposobnosti**
	1. Sposobnost za obavljanje profesionalne djelatnosti

 U svrhu dokazivanja sposobnosti za obavljanje profesionalne djelatnosti, ponuditelj je

obvezan dostaviti:

* + 1. izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

***(Ponuditelj može dostaviti presliku izvoda.)***

* + 1. Dokument iz točke 11.1.1. ne smije biti stariji od dana slanja ovoga Poziva za dostavu ponuda.
		2. Navedeni dokaz je potrebno dostaviti i za članove Zajednice ponuditelja i podugovaratelje, ako je primjenjivo.
1. **Oslanjanje na sposobnost drugih subjekata**

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Naručitelj će od gospodarskog subjekta zahtijevati da zamijeni subjekt na čiju sesposobnost oslonio radi dokazivanja kriterija za odabir, ako na temelju provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica ponuditelja može se osloniti na sposobnost članova zajednice ili drugih subjekata pod uvjetima određenim u ovoj točki Dokumentacije o nabavi.

1. **Sadržaj i način izrade ponude**

Ponuda je izjava volje ponuditelja u pisanom obliku da će pružiti usluge u skladu s uvjetima i zahtjevima iz Dokumentacije o nabavi.

Pri izradi ponude, ponuditelj se mora pridržavati zahtjeva i uvjeta iz ove Dokumentacije o nabavi i svih njenih priloga, te ne smije mijenjati ni nadopunjavati tekst Dokumentacije o nabavi.

Ponuda bi trebala sadržavati:

1. Dokumente navedene u točki 9. ovoga Poziva za dostavu ponuda, kojima ponuditelj dokazuje da ne postoje osnove za isključenje

2. Dokumente navedene u točki 11. ovoga Poziva za dostavu ponuda

3. Popunjen Ponudbeni list (PRILOG II)

4. Popunjen Troškovnik (PRILOG III).

Sukladno članku 293. Zakona o javnoj nabavi (NN, broj 120/16), Naručitelj zadržava pravo, ako je to potrebno, dopuniti i/ili razjasniti sadržaj dostavljene ponude.

1. **Način određivanja cijene ponude**

Cijena ponude piše se brojkama u apsolutnom iznosu, a svi iznosi se iskazuju najviše na 2 (dvije) decimale, po principu zaokruživanja na više. Ukupna cijena obvezno se upisuje u obrazac Ponudbenog lista (PRILOG II).

U cijenu ponude bez PDV-a moraju biti uračunati svi troškovi i popusti. Cijena ponude kao i jedinične cijene su fiksne i nepromjenjive za cijelo ugovoreno razdoblje. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obaveze plaćanja taksi, poreza (osim PDV-a) i drugih davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostava ponude pod uvjetima koji nisu predviđeni u Dokumentaciji o nabavi iz ovoga Poziva za dostavu ponude.

1. Valuta ponude

Ponuditelj izražava cijenu ponude u kunama. Mogućnost izmjene cijene zbog promjene tečaja strane valute u odnosu na hrvatsku kunu (valutna klauzula) je isključena.

1. **Kriterij za odabir ponude**

Kriterij na kojem će Naručitelj temeljiti odabir ponude je ekonomski najpovoljnija ponuda – ponder cijene = 100%, a koja u cijelosti ispunjava zahtjeve Naručitelja određene u ovoj Dokumentaciji o nabavi.

1. **Jezik i pismo ponude**

Ponuda sa svim traženim prilozima podnosi se na hrvatskom jeziku i latiničnom pismu.

1. **Rok valjanosti ponude**

Rok valjanosti ponude je 30 (trideset ) dana od roka za dostavu ponude. Naručitelj će odbiti ponudu čija je opcija kraća od zahtijevane.

Ako istekne rok valjanosti ponude, Naručitelj će u pisanom obliku tražiti od ponuditelja produženje roka valjanosti ponude. Ponuditelj mora produženje roka valjanosti ponude također potvrditi u pisanoj formi.

1. **Tajnost podataka**

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

1. **Rok, način i uvjeti plaćanja**

Naručitelj će predmet nabave platiti po izvršenju usluge cjelokupne nadogradnje, na temelju ispostavljenog e-Računa u roku 30 (trideset) dana od dana zaprimanja računa, a nakon izvršene isporuke, testiranja i potpisivanja primopredajnog zapisnika.

Na temelju Zakona o elektroničkom izdavanju računa u javnoj nabavi (NN, broj 94/2018), izvršitelj dostavlja e-Račun za izvršen predmet nabave, a isti je Naručitelj dužan zaprimiti i platiti sukladno navedenom Zakonu.

Način plaćanja: doznakom na poslovni račun (IBAN) ponuditelja.

Predujam isključen, kao i traženje instrumenata osiguranja plaćanja.

Sredstva za financiranje predmeta nabave osigurana su u proračunu Naručitelja za 2022. godinu, na poziciji K568070 – Informatizacija, kontu 3238 – Računalne usluge i

 K865027-Digitalna transformacija poljoprivrede-konto 4262 – ulaganja u računalne programe

1. **Način, datum, vrijeme i mjesto dostave ponude**

Ponuda sa svim traženim dokumentima se dostavlja skenirana elektroničkom poštom na adresu: javna.nabava@mps.hr i bruno.djelagic@mps.hr.

Rok za dostavu ponude je najkasnije do **29. 12. 2022. g. do 14:00 h**.

1. **Otvaranje ponuda**

Naručitelj neće javno otvarati ponude, obzirom da se radi o postupku jednostavne nabave.

1. **Odabir ponuditelja**

Na osnovi pregleda pristiglih ponuda sastavlja se Zapisnik o odabiru ponude u postupku jednostavne nabave, kojim se utvrđuje najpovoljnija ponuda te se ista predlaže ovlaštenoj osobi Naručitelja za izdavanje narudžbenice.

Za odabir je dovoljna jedna prihvatljiva ponuda. U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.